wannaphong/clean_thaiwikipedia huggingface dataset:
# เอเสเคียล
เอเสเคียล (, ;   ;  ) เป็นปุโรหิตชาวอิสราเอล หนังสือเอเสเคียลที่เกี่ยวข้องกับนิมิตและพันธกิจของเอเสเคียลตั้งชื่อตามผู้เผยพระวจนะเอเสเคียล

กลุ่มศาสนาอับราฮัมรับรองว่าเอเสเคียลเป็นผู้เผยพระวจนะ ตามเรื่องเล่าในคัมภีร์ฮีบรู เอเสเคียลเผยพระวจนะถึงการล่มสลายของเยรูซาเล็มเมืองหลวงของราชอาณาจักรยูดาห์ จากนั้นเมื่อ 587 ปีก่อนคริสตกาล จักรวรรดิบาบิโลนพิชิตเยรูซาเล็ม ทำลายพระวิหารของซาโลมอน และส่งชนชั้นสูงชาวยิงไปเป็นเชลยในบาบิโลน  

อย่างไรก็ตาม เอเสเคียลยังเผยพระวจนะถึงการฟื้นฟูให้ชาวยิวได้กลับมาสู่แผ่นดินอิสราเอล เชื่อว่าเอเสเคียลเสียชีวิตในช่วง 570 ปีก่อนคริสตกาล สุสานเอเสเคียลเป็นศาสนสถานที่สำคัญของศาสนายูดาห์ในเมโสโปเตเมีย สามทศวรรษต่อมาเมื่อ 539 ปีก่อนคริสตกาล จักรวรรดิเปอร์เซียพิชิตบาบิโลนและพระราชกฤษฎีกาของไซรัสได้ประกาศปลดปล่อยชาวยิวให้กลับคืนสู่ศิโยน

ชื่อ "เอเสเคียล" มีความหมายว่า "พระเจ้าทรงพระกำลัง" หรือ "พระเจ้าเสริมกำลัง" ในภาษาฮีบรู
# อนุชา ยศปัญญา
อนุชา ยศปัญญา หรือ โค้ชสอง (18 มิถุนายน พ.ศ. 2537 –) เป็นนักมวยปล้ำเกรโก-โรมัน ทีมชาติไทย ซึ่งได้รับรางวัลเหรียญเงินจากการแข่งมวยปล้ำในซีเกมส์ 2021 รุ่น 97 กก. ที่ฮานอย ประเทศเวียดนาม"มวยปล้ำไทย" ประเดิมสวยคว้า 3 เงินศึกซีเกมส์ รวมถึงได้ทำหน้าที่เป็นผู้ฝึกสอนทีมชาติไทยชุดกีฬาโอลิมปิกเยาวชน

นอกจากนี้ เขาเป็นครูที่โรงเรียนเนินมะปรางศึกษาวิทยาโรงเรียนเนินมะปรางศึกษาวิทยา สพม. พิษณุโลก อุตรดิตถ์
# กันยายน พ.ศ. 2567
กันยายน พ.ศ. 2567 เป็นเดือนที่ 9 ของปี พ.ศ. 2567 วันแรกของเดือนเป็นอาทิตย์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# พระศรีธรรมราชาธิราชที่ 3
พระศรีธรรมราชาธิราชที่ 3 (เขมร: ធម្មរាជាទី៣) นามเดิม นักองค์ธรรม เป็นพระมหากษัตริย์กัมพูชาหลายช่วงรัชสมัย ตั้งแต่ พ.ศ. 2245-2247, 2252-2258 และ 2281-2293

 พระราชประวัติ 
นักองค์ธรรมเป็นพระโอรสของพระไชยเชษฐาที่ 3  ทรงครองราชย์เมื่อ พ.ศ. 2245 พระองค์ทรงมีปัญหากับพระมหาอุปราช (นักองค์อิม) ต่อมาพระองค์ทรงขับไล่นักองค์อิมออกไปจากความช่วยเหลือของอาณาจักรอยุธยา

นักองค์อิมได้หลบหนีไปที่ไซ่ง่อนในปี พ.ศ. 2248 และขอความช่วยเหลือจาก กษัตริย์เหงียน ทหารเวียดนามได้ทำการรุกรานอาณาจักรเขมรอุดง นักองค์ธรรมทรงหลบหนีไปยังอาณาจักรอยุธยาViệt Nam sử lược, Quyển 2, Tự chủ thời đại, Chương 6

ด้วยความช่วยเหลือจากอาณาจักรอยุธยา พระองค์จึงทรงยึดละแวกได้ กองทัพของนักองค์อิมถูกล้อมและกองทัพเวียดนามภายใต้การนำของ Trần Thợng Xuyên และ Nguyễn Cửu Phú (阮久富) ถูกส่งไปยังกัมพูชาเพื่อช่วยเหลือนักองค์อิม พระศรีธรรมราชาธิราชที่ 3 และ พระไชยเชษฐาที่ 3 ทรงพ่ายแพ้และหลบหนีไปยังอาณาจักรอยุธยาĐại Nam liệt truyện tiền biên, vol. 6

ในปี พ.ศ. 2279 พระศรีธรรมราชาธิราช ทรงกลับมายังอาณาจักรและทรงขับไล่พระสัตถาที่ 2 ออกไปViệt Nam sử lược, Quyển 2, Tự chủ thời đại, Chương 6

 หมายเหตุ
# รายชื่อศิลปินไทยป็อป
บทความนี้รวบรวมรายชื่อนักร้องและวงดนตรีที่เป็นที่รู้จักในวงการเพลงป็อปของประเทศไทย ตั้งแต่ยุคบุกเบิกจนถึงปัจจุบัน รวมถึงศิลปินเดี่ยวและวงดนตรีที่ประสบความสำเร็จทั้งในระดับประเทศและระดับนานาชาติ

 วงดนตรีป็อปไทย 
 วงบอยแบนด์และเกิร์ลกรุป 
 ศิลปิน  ปี  ค่าย สาว สาว สาว  2524 รถไฟดนตรี ปุยฝ้าย (เดิมชื่อ นกฮู) 2526 ห้างแผ่นเสียงเมโทร ยูโฟร์2535 คีตา เรคคอร์ดส ไฮแจ็คอาร์เอส โปรโมชั่น 1992 บอยสเก๊าท์ 2536 ดร.คิดส์ เอสพี ศุภมิตร ยูเอชที 2537 แกรมมี่ เอ็นเตอร์เทนเมนต์ ที-สเกิ๊ต2538คีตา เอนเตอร์เทนเมนท์ ทิค แทค โท ซาซ่า 2541แกรมมี่ เอ็นเตอร์เทนเมนต์ บับเบิ้ล เกิร์ลส์ ไจแอนท์ อาร์เอส โปรโมชั่น 1992 แจมป์ 2542แกรมมี่ เอ็นเตอร์เทนเมนต์ บั๊ก บันจี้2543 ดราก้อน ไฟว์ ดีทูบี  2544 อาร์เอส โปรโมชั่น 1992 เกิร์ลลีเบอร์รี 2545 อาร์เอส โปรโมชั่น ทรีจี แกรมมี่ เอ็นเตอร์เทนเมนต์ บี-มิกซ์ 2546 อาร์เอส เฟย์ ฟาง แก้ว 2550กามิกาเซ่ เค-โอติก โฟร์อีฟ 2563 เอ็กซ์โอเอ็กซ์โอเอนเตอร์เทนเมนต์ เพรทเซล พิกซี่ LIT Entertainment  แอทลาส  2564 เอ็กซ์โอเอ็กซ์โอเอนเตอร์เทนเมนต์

 วงสตริงไทย 
นับจากที่ออกอัลบั้มหรือซิงเกิลครั้งแรกรวมถึงเพลงประกอบภาพยนตร์
 ศิลปิน  ปี  ค่าย ดิอิมพอสซิเบิ้ล 2513  ชาตรี 2517 ห้างแผ่นเสียงเมโทร แกรนด์เอ็กซ์2519 ห้างแผ่นเสียงตรานกฮูก อีสซึ่น ห้างแผ่นเสียงเมโทร รอยัลสไปรท์ส 2522 ออริจินัลซาวด์ (ต่อมาคือนิธิทัศน์ โปรโมชั่น) พิงค์แพนเตอร์ อีเอ็มไอ ดิ อินโนเซ้นท์ 2523 อโซน่า แมคอินทอช 2524 ออริจินัลซาวด์ เดอะเซ้นท์ เอ็นพี โปรโมชั่น (ต่อมาควบรวมกิจการกับออริจินัลซาวด์เป็นนิธิทัศน์ โปรโมชั่น) อินทนิล อาร์เอสซาวด์ เอ็กซ์วายแซด  โอเวชั่น 2525 นิธิทัศน์ โปรโมชั่น เพรสซิเดนท์ อโซน่า ฟรีเบิร์ดส รถไฟดนตรี เฉลียง  คีรีบูน2526อาร์เอสซาวด์ ฟรุตตี้ บรั่นดี ซิกซ์เซ้นซ์ ฟอร์เอฟเวอร์ 2527 นิธิทัศน์ โปรโมชั่น สเตท เอ็กซ์เพรส เพื่อน 2528 เรนโบว์ อาร์เอสซาวด์ พลอย 2530 นิธิทัศน์ โปรโมชั่น

 ศิลปินดูโอไทย 
 ศิลปิน  ปี  ค่าย ฮอตเปปเปอร์ 2522 ห้างแผ่นเสียงเมโทร ดอกไม้ป่า 2525 นิธิทัศน์ โปรโมชั่น เบิร์ดกะฮาร์ท 2528ไนท์สปอตโปรดักชั่น อัสนี-วสันต์ 2529 ทู 2534 อาร์เอส โปรโมชั่น กรุ๊ป ไฮดร้า 2535 นิธิทัศน์ โปรโมชั่น ลิฟท์-ออย2537อาร์เอส โปรโมชั่น 1992 แร็พเตอร์ ฝันดี-ฝันเด่น คีตา เอนเตอร์เทนเมนท์ เจอาร์-วอย 2539 อาร์เอส โปรโมชั่น 1992 ไชน่าดอลส์ 2542 แกรมมี่ เอ็นเตอร์เทนเมนต์

 ศิลปินเดี่ยวไทย 
 ศิลปิน  ปี  ค่าย ชรัส เฟื่องอารมย์ 2524 รถไฟดนตรี ภูสมิง หน่อสวรรค์  เรวัต พุทธินันทน์ 2526 แกรมมี่ เอ็นเตอร์เทนเมนต์ ยุรนันท์ ภมรมนตรี เสียงทอง สุชาติ ชวางกูร อีเอ็มไอ ทูน หิรัญทรัพย์ 2527 แกรมมี่ เอ็นเตอร์เทนเมนต์ นันทิดา แก้วบัวสาย นรินทร ณ บางช้าง ฐิติมา สุตสุนทร อัญชลี จงคดีกิจ  พัณนิดา เศวตาสัย รถไฟดนตรี ปานศักดิ์ รังสิพราหมณกุลไนท์สปอตโปรดักชั่น ธเนศ วรากุลนุเคราะห์ 2528 ไพบูลย์เกียรติ เขียวแก้ว ครีเอเทีย พิมพ์โพยม เรืองโรจน์ อาร์เอสซาวด์ ดนุพล แก้วกาญจน์ 2529 นิธิทัศน์ โปรโมชั่น รวิวรรณ จินดา ครีเอเทีย ธงไชย แมคอินไตย์ แกรมมี่ เอ็นเตอร์เทนเมนต์ ผุสชา โทณะวณิก วิยะดา โกมารกุล ณ นคร เสกสรร ชัยเจริญ 2530คีตาแผ่นเสียงและเทป แอนนา โรจน์รุ่งฤกษ์ พัชรา แวงวรรณ นิธิทัศน์ โปรโมชั่น รณชัย ถมยาปริวัฒน์อาร์เอสซาวด์ โอภาส ทศพร บุปผา ธรรมบุตร รถไฟดนตรี พงษ์พัฒน์ วชิรบรรจง  2531 คีตาแผ่นเสียงและเทป อิทธิ พลางกูรอาร์เอส โปรโมชั่น กรุ๊ป อริสมันต์ พงษ์เรืองรอง อภิญญา มาลีนนท์2532 เอสพี ศุภมิตร ทัช ณ ตะกั่วทุ่ง อาร์เอส โปรโมชั่น กรุ๊ป วชิรวิชญ์ ชีวอารี2563  ณเดชน์ คูกิมิยะ
# ปริยศิลปิน
ปริยศิลปิน แปลว่า ศิลปินอันเป็นที่รักของประชาชน เป็นรางวัลที่มอบให้กับศิลปินที่เสียชีวิตแล้วแต่มีผลงานเด่นชัดเป็นที่ประจักษ์ สมควรได้รับการยกย่องให้เป็นแบบอย่างต่อประชาชนและศิลปินรุ่นใหม่

 ประวัติ 
รางวัลปริยศิลปินเริ่มต้นขึ้นครั้งแรกในปี พ.ศ. 2551 มีต้นกำเนิดมาจากแนวความคิดของนางจารุลินทร์ มุสิกะพงษ์ อดีตข้าราชการกรมประชาสัมพันธ์ โดยมีสำนักงานคณะกรรมการวัฒนธรรมแห่งชาติ (ปัจจุบันคือกรมส่งเสริมวัฒนธรรม) เป็นผู้สรรหาผ่านคณะกรรมการผู้ทรงคุณวุฒิคัดเลือกปริยศิลปินและปรมศิลปิน ซึ่งศิลปินคนแรกที่ได้รับการยกย่องเชิดชูเกียรติและมอบรางวัลนี้คือยอดรัก สลักใจ เมื่อปี พ.ศ. 2551

 รายชื่อปริยศิลปิน 
 ปี  ศิลปิน  หมายเหตุ 2551 ยอดรัก สลักใจ  2552 สุรพล สมบัติเจริญ  พุ่มพวง ดวงจันทร์
# อ็อลฮอนด์
อ็อลฮอนด์ หรือ อ็อลฮอนุด  หรือ อ็อลฮูนุต (Olkhunut) เป็นเผ่าหรือวงศ์วานของโฮเอลุง มารดาของเจงกิส ข่าน ชาวอ็อลฮอนด์ยังช่วยเจงกิส ข่าน ร่วมรบจนเอาชนะพวกไนมัน ชาวอ็อลฮอนด์มีความสัมพันธ์ใกล้ชิดมากกับเผ่าฮงงีรัด ลูกหลานของชาวอ็อลฮนด์ในปัจจุบันอาศัยอยูาในแถบแคว้นฮอฟด์ ประเทศมองโกเลีย และในมองโกเลียในของประเทศจีนHistory of Yuan《新元史》New Yuan History
# ฮองีรัด
ฮองีรัด (;) เป็นหนึ่งในกลุ่มสำคัญของบรรดาชนเผ่ามองโกล มีอาณาเขตแรกเริ่มอยู่ในแถบทะเลสาบฮูลุนในมองโกเลียในและแม่น้ำฮัลฮาในประเทศมองโกเลียในปัจจุบันХонгирад аймаг mongol.undesten.mn  (Mongolian)M. Sanjdorj, History of the Mongolian People's Republic, Volume I, 1966 เผ่านี้มีความสัมพันธ์ใกล้ชิดกับบรรดาจักรวรรดิของจีนตอนเหนือ เนื่องจากบรรดาเผ่าย่อยต่าง ๆ ของชาวฮองีรัดไม่เคยรวมตัวกันภายใต้ผู้นำคนเดียว จึงทำให้ชาวฮองีรัดไม่ได้ก้าวสู่การเป็นผู้นำทางการทหารในภูมิภาค เผ่านี้มีความสำคัญมากในฐานะเผ่าของเจ้าสาวหลายคนในจักรวรรดิมองโกลในสมัยเจงกิส ข่าน ตั้งแต่มารดาของเจงกิสข่าน (โฮเอลุง), ย่า/ยาย และภรรยาคนแรกของเจงกิส ข่าน ไปจนถึงราชินีและเจ้าหญิงอีกหลายคนของจักรวรรดิมองโกลล้วนมาจากเผ่าฮองีรัด

ในสมัยราชวงศ์หยวน ชาวฮองีรัดจำนวนหนึ่งอพยพไปตั้งถิ่นฐานในแถบที่ปัจจุบันคือประเทศอุซเบกิสถานและภูมิภาคเตอร์กิสถาน บางคนได้ตำแหน่งเป็นผู้ปกครองควารัซม์ และต่อมาเป็นจักรวรรดิซูฟี
# ประวัติศาสตร์ลับของชาวมองโกล
ประวัติศาสตร์ลับของชาวมองโกล (มองโกเลีย: Mongɣol‑un niɣuca tobciyan, มองโกเลียสำเนียงฮัลฮ์: ,) เป็นวรรณกรรมภาษามองโกลที่เก่าแก่ที่สุดที่ยังหลงเหลือมาถึงปัจจุบัน ประพันธ์ขึ้นให้กับราชวงศ์มองโกลหลังเจงกิส ข่านเสียชีวิตในปี 1227 เนื้อหาในหนังสือบอกเล่าเรื่องราวชีวิตและการพิชิตของเจงกิส ข่าน รวมถีงการครองราชย์ของโอเกเดย์ ข่าน 

ต้นฉบับของหนังสือเขียนด้วยภาษามองโกลกลางโดยใช้อักษรมองโกล หนังสือนี้ไม่เป็นที่ทราบว่าผู้เขียนคือใคร เช่นเดียวกับปีที่ประพันธ์ ทราบแต่เพียงว่าเขียนแล้วเสร็จในปีชวดที่ริมแม่น้ำแฮร์เลนในอาวาร์กา ซึ่งตรงกับปี 1228 เป็นอย่างน้อย

เนื้อหาของหนังสือยังปรากฏบางส่วนในฐานะรากฐานของพงศาวดารอื่น เช่น Jami' al-tawarikh, Shengwu qinzheng lu และ Altan Tobchi ส่วนฉบับเต็มภาษามองโกลหลงเหลือเป็นฉบับที่ผลิตในราวปี 1400 ช่วงต้นราชวงศ์หมิง และมีการปริวรรติอักษรเป็นอักษรจีนเพื่อให้ง่ายต่อการแปล ภายใต้ชื่อ ประวัติศาสตร์ลับของราชวงศ์หยวน  ราวสองในสามของเนื้อหายังปรากฏในรุ่นที่มีเนื้อความต่างกันเล็กน้อยในพงศาวดารมองโกล  Altan Tobchi  จากศตวรรษที่ 17 ผลงานของ Lubsang-Danzin

หนังสือนี้ได้รับการยอมรับว่าเป็นบันทึกเรื่องราวของเจงกิส ข่านในภาษามองโกลต้นฉบับที่สำคัญที่สุดชิ้นเดียว ในแง่ของภาษาศาสตร์ ยังเป็นแหล่งข้อมูลสำคัญในฐานะตัวอย่างภาษาก่อนมองโกลคลาสสิก และ มองโกลกลาง ในประเทศมองโกเลียถือว่าวรรณกรรมนี้เป็นวรรณกรรมคลาสสิก และยังมีการแปลเป็นภาษาต่าง ๆ มากกว่า 40 ภาษาในปัจจุบัน
# เมร์คิต
เมร์คิต (อักษรโรมัน: Merkit, แปลว่า "คนฉลาด/มากฝีมือ";) เป็นหนึ่งในอดีตห้าสหพันธรัฐชนเผ่า (ฮันลิก; khanlig) ในที่ราบมองโกลสมัยศตวรรษที่ 12 ชาวเมร์คิตน่าจะสืบเชื้อสายมาจากชาวมองโกลHistory of the Mongolian People's Republic. — Nauka Pub. House, Central Dept. of Oriental Literature, 1973. — p. 99. Jeffrey Tayler. Murderers in Mausoleums: Riding the Back Roads of Empire Between Moscow and Beijing. — Houghton Mifflin Harcourt, 2009. — p. 1. — .Bertold Spuler. The Muslim world: a historical survey. — Brill Archive, 1969. — p. 118.Elza-Bair Mataskovna Gouchinova. The Kalmyks. — Routledge, 2013. — p. 10. — . หรือเตอร์กิกSoucek, Svat. A History of Inner Asia. — Cambridge University Press, 2000. — p. 104. — .Гурулёв С. А. Реки Байкала: Происхождение названий. – Иркутск: Восточно-Сибирское книжное издательство, 1989 – 122 с. ISBN 5-7424-0286-4They were always counted as a part of the Mongols within the Mongol Empire, however, some scholars believe that "they were Turkic people." Christopher P. Atwood – Encyclopedia of Mongolia and the Mongol Empire , Facts on File, Inc. 2004.

ชาวเมร์คิตอยู่อาศัยในแถบที่ราบลุ่มแม่น้ำเซเลงา และแม่น้ำออร์ฮ็อนตอนล่าง ซึ่งที่ในปัจจุบันคือบูร์ยาเตียและแคว้นเซเลเงHistory of Mongolia, Volume II, 2003 ชาวเมร์คิตสู้รบกับจักรวรรดิมองโกลอยู่นานกว่ายี่สิบปี ก่อนจะแพ้ให้แก่เจงกิส ข่านในปี 1200 และถูกผนวกรวมเป็นส่วนหนึ่งของจักรวรรดิมองโกล
# เยซุเกย์
เยซุเกย์ บาฆาทูร์ (อักษรโรมัน: Yesugei Baghatur, (มองโกลธรรมเนียม:  ; Modern Mongolian: Есүхэй баатар, Yesukhei baatar,) (1134 – 1171) เป็นผู้นำคนสำคัญของสหพันธรัฐเผ่ามองโกลฮามัก และบิดาของชิงกิส ข่าน เยซุเกย์มีที่มาจากตระกูลบอร์จีกิน และชื่อเขามีความกมายว่า "เหมือนเก้า" เลขมงคลของชาวมองโกล

เยซุเกย์เป็นบุตรของบาร์ทัน บาฆาทูร์ (Bartan Baghatur) ผู้เป็นบุตรคนที่สองของฮาบุล ข่าน ผู้ซึ่งเป็นฮากันที่ราชวงศ์จินให้การยอมรับ และเป็นเหลนของไฮดู ผู้ที่ริเริ่มจะรวบรวมชาวมองโกลเข้าด้วยกันเป็นหนึ่งเป็นครั้งแรก สนมเอกของเยซุเกย์คือโฮเอลุง ลูกสาวของชาวป่าอ็อลฮูนุต ที่ซึ่งเขาลักพาตัวมาด้วยความช่วยเหลือของพี่ชายเนกุน ไทชี (Negün Taishi) และน้องชาย ดารีไท อ็อตชีกิง (Daritai Otchigin) โดยลักพาตัวมาจากสามีเชลีดู (Chelidu) ชาวเผ่าเมร์กิตที่พึ่งแต่งงานกันไม่นาน เยซุเกย์ลักพาตัวเจ้าสาวโฮเอลุงมาเพราะว่าเธอมีความสวยงามและมีคุณลักษณะอันบ่งบอกถึงความสามารถในการเจริญพันธุ์

ในปี 1171 เยซุเกย์เสียชีวิตเมื่อเทมุจิง (ต่อมาคือชิงกิส ข่าน) อายุได้เก้าปี ประวัติศาสตร์ลับชาวมองโกล บันทึกว่าเขาถูกลอบวางยาพิษโดยชาวทาทาร์ เมื่อเทมุจิงอายุได้แปดปี เยซุเกย์ตัดสินใจหมั้นเขากับเด็กหญิงที่เหมาะสม เยซุเกย์พาเทมุจิงออกไปยังทุ่งหญ้าของชนเผ่าอ็องกิรัตที่เลอค่าของโฮเอลุง และจึงคลุมถุงชนแต่งงานระหว่างเทมุจิงกับโบร์เท ลูกสาวของหัวหน้าเผ่าอ็องกิรัตนามว่า  ขณะกำลังขี่ม้ากลับบ้านด้วยตัวคนเดียว เยซุเกย์ได้ร้องขออาหารมื้อหนึ่งจากกลุ่มชาวทาทาร์ที่เขาบังเอิญเจอ ตามลักษณะธรรมเนียมความเอื้อเฟื้อต่อคนแปลกหน้าของชาวทุ่งหญ้าสเตปป์ แต่ชาวทาทาร์จดจำเยซุเกย์ซึ่งเคยต่อสู้กับพวกทาทาร์ในอดีต จึงแอบวางยาพิษในอาหารของเขา เยซุเกย์กินยาพิษเข้าไปจนป่วยแต่ก็ยังกลับถึงบ้านได้ในสภาพใกล้ตาย เขาได้เรียกขอให้มูงลิกไปพาตัวเทมุจิงกลับมาจากอ็องกิรัต ก่อนที่จะเสียชีวิตในเวลาต่อมา
# โบร์เท
โบร์เท (มองโกล:  ; ซีริลลิก: ; Börte, ราวปี 1161–1230) เป็นภรรยาคนแรกของเทมุจิง ผู้ซึ่งต่อมาขึ้นครองราชย์เป็นชิงกิส ข่าน ปฐมกษัตริย์แห่งจักรวรรดิมองโกล โดยมีโบร์เทเป็นอัครจักรพรรดินีคนแรกของจักรวรรดิ เธอแต่งงานกับชิงกิส ข่าน ตั้งแต่อายุน้อย ก่อนจะถูกเผ่าคู่แข่งลักพาตัวไป และถูกช่วยเหลือกลับมาโดยชิงกิส ข่าน เรื่องราวการช่วยเหลือตัวเธอคืนมานี้ถือเป็นเหตุการณ์สำคัญหนึ่งที่ผลักดันให้เขสกลายเป็นนักรบที่สถาปนาจักรวรรดิมองโกล ทั้งสองมีลูกชายด้วยกันสี่คน ลูกสาวห้าคน และถือเป็นสายโลหิตสำคัญของการขยับขยายจักรวรรดิมองโกลต่อไปในอนาคต 

โบร์เทเกิดเมื่อราวปี 1161 ในตระกูลอ็อลโฮนุดของเผ่าโฮงงีรัด ซึ่งเป็นเผ่ามิตรสหายกับเผ่าของชิงกิส ข่าน เธอเป็นลูกสาวของเดย์-เซเชิน กับโชทัน (Chotan) มีการบรรยายถึงลักษณะของเธอว่ามีผิวสีอ่อน ใบหน้าอ่อนโยน และมีไฟอยู่ในดวงตา ซึ่งเป็นคำที่บ่งบอกว่าเธอมีความฉลาดเฉลียว สตรีจากตระกูลอ็อลโฮนุดนั้นเป็นที่ยกย่องว่าสวยงามกันโดยธรรมเนียม
# พรรคสังคมประชาธิปไตย (พ.ศ. 2498)
พรรคสังคมประชาธิปไตย เป็นพรรคการเมืองไทยที่ก่อตั้งขึ้นตามพระราชบัญญัติพรรคการเมือง พ.ศ. 2498 เป็นลำดับที่ 7/2498 เมื่อวันที่ 24 พฤศจิกายน พ.ศ. 2498 มีนายสุเทพ สัจจกุล บิดาของนายวนัสธนา สัจจกุล หรือบิ๊กหอย อดีตผู้จัดการทีมฟุตบอลทีมชาติไทยเป็นหัวหน้าพรรค สุเทพได้พยายามผสมผสานแนวคิดทางพุทธและคริสต์เข้าด้วยกัน โดยปราศจากอิทธิพลของลัทธิมาร์กซ์ และไม่ได้ให้ความสำคัญกับทฤษฎีชนชั้น ซึ่งแตกต่างจากพรรคสังคมนิยมทั่วไป

 บุคลากร 
 หัวหน้าพรรค 
 ลำดับที่  ภาพ  ชื่อ  เริ่มวาระ  สิ้นสุดวาระ 1 100px สุเทพ สัจจกุล 24 พฤศจิกายน 2498 20 ตุลาคม 2501

 เลขาธิการ 
 ลำดับที่  ภาพ  ชื่อ  เริ่มวาระ  สิ้นสุดวาระ 1 100px ผวน โชติทรัพย์ 24 พฤศจิกายน 2498 26 สิงหาคม 2499 2 100px ประคอง มินประพาฬ 26 สิงหาคม 2499 20 ตุลาคม 2501
# สมาคมฟุตบอลวีบอร์ก
สมาคมฟุตบอลวีบอร์ก  หรือ วีบอร์ก เอฟ.เอฟ. (Viborg F.F.) และเรียกสั้น ๆ ว่า วีเอฟเอฟ (VFF) เป็นสโมสรฟุตบอลระดับอาชีพของเดนมาร์กที่ตั้งอยู่ในวีบอร์ก สโมสรแห่งนี้ก่อตั้งขึ้นใน ค.ศ. 1896 และต้องรอนานกว่าศตวรรษก่อนที่จะสามารถคว้าถ้วยรางวัลแห่งชาติได้เพียงใบเดียวคือเดนิชคัพใน ค.ศ. 2000

 ประวัติ 
วีบอร์ก เอฟเอฟ ก่อตั้งขึ้นในปี ค.ศ. 1896 โดยมีกีฬาอื่น ๆ อีกหลายรายการนอกเหนือจากฟุตบอล ได้แก่ ยิมนาสติก, คริกเกต, ฮอกกี้กลางแจ้ง, มวยสากล, กรีฑา, สกี, เพาเวอร์ลิฟติง และมวยปล้ำ

เหตุการณ์กีฬาสำคัญที่ยิ่งใหญ่ครั้งแรกของสโมสรนี้ได้เข้ามาใน ค.ศ. 1924 เมื่อสมาคมฟุตบอลวีบอร์กคว้าแชมป์การแข่งเมสเตอร์ไคเกิน (ดิวิชันแชมเปียน) ซึ่งเป็นดิวิชันภูมิภาคที่ใหญ่ที่สุดในคาบสมุทรจัตแลนด์ ซึ่งเป็นชัยชนะครั้งยิ่งใหญ่ในช่วงเวลาที่อาร์ฮุสคิมนัสติกฟอเอเนงเป็นสโมสรที่ครองความยิ่งใหญ่ในคาบสมุทรจัตแลนด์

หลังจากจบการแข่งดังกล่าว ทีมวีบอร์กก็หลุดจากภาพพจน์ไปบ้าง แต่สโมสรนี้ไม่เคยอยู่บนแผนที่ฟุตบอลเดนมาร์กมากไปกว่านี้อีกแล้ว และถือเป็นความโล่งใจอย่างยิ่งสำหรับสโมสรเมื่อสามารถเลื่อนชั้นไปแข่งในระดับประเทศ (ดิวิชัน 4) ได้เป็นครั้งแรกใน ค.ศ. 1959 หลังจากที่ต้องพลาดโอกาสไปหลายครั้งในการผ่านเข้ารอบ โดยหนึ่งในผู้เล่นที่เข้าร่วมในการเลื่อนชั้นคืออีริค บุนด์โกด์ ซึ่งลงเล่น 421 นัดให้แก่วีเอฟเอฟที่ยังคงเป็นสถิติของสโมสร

ยกเว้นช่วงสองสามฤดูกาลในช่วงต้นคริสต์ทศวรรษ 1970 ทีมวีบอร์กไม่เคยตกชั้นไปแข่งในรายการที่ต่ำกว่าการแข่งระดับชาตินับตั้งแต่ ค.ศ. 1959 แม้ว่าลีกที่ดีที่สุดของประเทศจะตั้งอยู่ในวีบอร์ก แต่ในช่วงสองสามปีที่ผ่านมา สโมสรนี้ก็ขยับขึ้นและลงระหว่างลีกสองลีกที่ดีที่สุดของประเทศ

ส่วนความสำเร็จที่ยิ่งใหญ่ที่สุดของสโมสรนี้เกิดขึ้นในฤดูกาล 1999–2000 ซึ่งพลาดเหรียญทองแดงซูเปอร์ลีกาไปเพียงเล็กน้อย แต่ทีมนี้กลับได้รับการยกย่องให้เป็นผู้ชนะการแข่งเดนิชคัพ หรือดองคัพ จากนั้น พวกเขาก็ได้คว้าแชมป์เดนิชซูเปอร์คัพมาครองได้สำเร็จ ด้วยการเป็นฝ่ายชนะแชมป์เก่าอย่างแฮร์เฟอเรียบอลคลุบจากการดวลจุดโทษ

กระทั่งใน ค.ศ. 2021 ทีมวีบอร์กจบด้วยอันดับหนึ่งในลีกเดนิชดิวิชัน 1 และเลื่อนชั้นขึ้นสู่ระดับสูงสุด ซึ่งฤดูกาลแรกของพวกเขาย้อนกลับไปในซูเปอร์ลีกาที่ประสบความสำเร็จทันทีเนื่องจากพวกเขามีคุณสมบัติในยูฟ่ายูโรปาคอนเฟอเรนซ์ลีก ทว่าหลังจากชนะสโมสรฟุตบอลซูดูวาและบี36 ทอร์เชาน์ ในที่สุดพวกเขาก็เป็นฝ่ายพ่ายแพ้สองครั้งให้แก่สโมสรฟุตบอลเวสต์แฮมยูไนเต็ดจากพรีเมียร์ลีก

 สีและสัญลักษณ์ 
สีของวีบอร์ก เอฟ.เอฟ. เป็นสีเขียวและสีขาว
# วีว่า คอมมิวนิเคชั่นส์
วีว่า คอมมิวนิเคชั่นส์ อินคอร์ปอเรเต็ด  ชื่อทางการค้า วีว่า  เรียกอีกอย่างว่า วีว่า เอ็นเตอร์เทนเมนท์  เป็นบริษัทสื่อของฟิลิปปินส์ที่มีสำนักงานใหญ่อยู่ในปาซิก ก่อตั้งขึ้นเมื่อวันที่ 11 พฤศจิกายน พ.ศ. 2524 โดยวิค เดล โรซาริโอ จูเนียร์

วีว่า เอ็นเตอร์เทนเมนท์เป็นบริษัทแม่ของวีว่า ฟิล์มส์และวีว่า เรคคอร์ด
# สิ่งมีชีวิต (คัมภีร์ไบเบิล)
thumb|upright=1.4|ล้อของเอเสเคียล
thumb|upright=1.4|เอเสเคียลเห็นเมอร์คาบาห์และสิ่งมีชีวิต
สิ่งมีชีวิต  หรือ ไฮโยธ (ḥayyōṯ) เป็นลำดับชั้นของสิ่งมีชีวิตสวรรค์ในเรื่องปรัมปราของศาสนายูดาห์ สิ่งมีชีวิตเหล่านี้ได้รับการบรรยายในนิมิตของผู้เผยพระวจนะเอเสเคียลเกี่ยวกับรถม้าสวรรค์ในบทแรกและบทที่ 10 ของหนังสือเอเสเคียล การอ้างถึงสิ่งมีชีวิตเหล่านี้เกิดขึ้นซ้ำในตำราของศาสนายูดาห์ยุคพระวิหารที่สอง, ในวรรณกรรมรับบีเกี่ยวกับเมอร์คาบาห์ ("รถม้า"), ในหนังสือวิวรณ์ของพันธสัญญาใหม่ในศาสนาคริสต์ และในโซฮาห์

ตามประเพณีนิยมของศาสนายูดาห์และศาสนาคริสต์ สิ่งมีชีวิตเหล่านี้มีอยู่ 4 ตน แม้รายละเอียดจะมีความแตกต่างออกไปตามแหล่งที่มา การพรรณาเชิงสัญลักษณ์ของสิ่งมีชีวิตทั้งสี่ในงานศิลปะทางศาสนาโดยเฉพาะศิลปะคริสเตียนเรียกว่าเตตรามอร์ฟ (tetramorph)

 สิ่งมีชีวิต 4 ตนในนิมิตของเอเสเคียล 
นิมิตของเอสเคียลเกี่ยวกับสิ่งมีชีวิต 4 ตนในเอเสเคียล 1 ได้รับการระบุว่าเป็นเครูบในเอเสเคียล 10 เป็นผู้แบกพระที่นั่งของพระเจ้า เครูบเป็นผู้พิทักษ์ ของพระวิหารหรือพระราชวัง เป็นที่รู้จักตลอดทั้งตะวันออกโบราณ เครูบในนิมิตของเอเสคียลแต่ละตนมีหน้า 4 หน้า ได้แก่ หน้ามนุษย์ หน้าสิงโต หน้าวัว และหน้านกอินทรี อย่างไรก็ตาม ข้อเท็จจริงที่ว่าสิ่งมีชีวิตเหล่านี้ปรากฏในร่างมนุษย์ทำให้มีความแตกต่างจากเครูบที่มีรูปร่างคล้ายกริฟฟอน และลามัสซูของบาบิโลเนียและอัสซีเรีย ในเรื่องความสามารถในการเคลื่อนที่ เครูบในนิมิตของเอเสเคียลไม่จำเป็นต้องหันหน้า เพราะสามารถมองได้ทุกทิศทางในเวลาเดียวกัน คำบรรยายเกี่ยวกับการเคลื่อนที่นี้แตกต่างจากเสราฟิมในนิมิตของอิสยาห์  ซึ่งมีปีกหลายคู่ทำให้มีความสามารถในการบิน
# ไดเมทิลอีเทอร์
ไดเมทิลอีเทอร์ (DME; หรือที่รู้จักในชื่อ เมทอกซีมีเทน) เป็น สารประกอบอินทรีย์ ที่มีสูตร CH3OCH3 (บางครั้งอาจถูกย่อให้เป็น C2H6O เนื่องจากเป็นไอโซเมอร์ของเอทานอล) อีเทอร์เป็นก๊าซไม่มีสีที่สามารถใช้เป็นสารตั้งต้นสำหรับสารประกอบอินทรีย์อื่นๆ ได้ และยังเป็นเชื้อเพลิงในละอองลอยที่กำลังมีการสาธิตให้สามารถนำไปใช้ในเชื้อเพลิงประเภทต่างๆ ได้

ไดเมทิลอีเธอร์ได้รับการสังเคราะห์ครั้งแรกโดย ฌ็อง-บาติสต์ ดูว์มา และ เออแฌน-เมลชิออร์ เปลิโกต์ ในปี 1835 โดยการกลั่นเมทานอลและกรดซัลฟูริก Ann. chim. phys., 1835, [2] 58, p. 19 

 การผลิต 
ในปี 1985 การผลิต ไดเมทิลอีเทอร์ ประมาณ 50,000 ตันในยุโรปตะวันตกโดยการทำปฏิกิริยาการขจัดน้ำ (dehydration) ของเมทานอล: Manfred Müller, Ute Hübsch, "Dimethyl Ether" in Ullmann's Encyclopedia of Industrial Chemistry, Wiley-VCH, Weinheim, 2005. 

เมทานอลที่ใช้จะได้มาจากก๊าซสังเคราะห์ (syngas)  การพัฒนาที่เป็นไปได้อื่น ๆ เรียกร้องให้ใช้ระบบตัวเร่งปฏิกิริยาสองตัวซึ่งอนุญาตให้สังเคราะห์เมทานอลและการขจัดน้ำในหน่วยกระบวนการเดียวกัน โดยไม่ต้องแยกและบริสุทธิ์เมทานอล P.S. Sai Prasad et al., Fuel Processing Technology, 2008, 89, 1281.
ทั้งกระบวนการแบบขั้นตอนเดียวและสองขั้นตอนที่กล่าวถึงข้างต้นมีจำหน่ายเชิงพาณิชย์ กระบวนการแบบสองขั้นตอนค่อนข้างง่ายและค่าใช้จ่ายในการเริ่มต้นค่อนข้างต่ำ ขณะนี้กำลังพัฒนากระบวนการแบบขั้นตอนเดียวในของเหลว 

 จากชีวมวล 
ไดเมทิลอีเทอร์ เป็น เชื้อเพลิงชีวภาพรุ่นที่สอง (BioDME) ที่สามารถผลิตจาก ชีวมวลลิกโนเซลลูโลซิก  สหภาพยุโรปกำลังพิจารณา BioDME ในการผสมเชื้อเพลิงชีวภาพที่เป็นไปได้ในปี 2030  นอกจากนี้ยังสามารถผลิตจาก ชีวแก๊ส หรือ มีเทน จากขยะสัตว์ อาหาร และการเกษตร  หรือแม้กระทั่งจาก ก๊าซชิลล์ หรือ ก๊าซธรรมชาติ 

Volvo Group เป็นผู้ประสานงานโครงการ BioDME กรอบที่ 7ของประชาคมยุโรป ซึ่งโรงงานนำร่อง BioDME ของ Chemrec ตั้งอยู่ที่ Piteå, สวีเดนChemrec press release September 9, 2010 

 แผ่นข้อมูล 

 เส้นทางการผลิตไดเมทิลอีเทอร์ 
600px

 ความดันไอ 
+ ความดันไอที่วัดได้ของไดเมทิลอีเทอร์ อุณหภูมิ (K)  ความดัน (kPa) 233.128  54.61 238.126  68.49 243.157  85.57 248.152  105.59 253.152  129.42 258.16  157.53 263.16  190.44 268.161  228.48 273.153  272.17 278.145  321.87 283.16  378.66 288.174  443.57 293.161  515.53 298.172  596.21 303.16  687.37 305.16  726.26 308.158  787.07 313.156  897.59 316.154  968.55 318.158  1018.91 323.148  1152.35 328.149  1298.23 333.157  1457.5 333.159  1457.76 338.154  1631.01 343.147  1818.8 348.147  2022.45 353.146  2242.74 353.158  2243.07 358.145  2479.92 363.148  2735.67 368.158  3010.81 373.154  3305.67 378.15  3622.6 383.143  3962.25 388.155  4331.48 393.158  4725.02 398.157  5146.82 400.378  5355.8
# แอลกอฮอล์ (สารเสพติด)
แอลกอฮอล์ บางครั้งเรียกว่า เอทานอล เป็นหนึ่งในยาที่มีฤทธิ์ต่อจิตและประสาทที่ใช้กันอย่างแพร่หลายและถูกนำไปใช้ในทางที่ผิดมากที่สุดในโลก และจัดอยู่ในประเภทสารกดประสาท แอลกอฮอล์ถูกจัดประเภทโดยองค์การอนามัยโลก (WHO) ให้เป็นสารพิษ มีฤทธิ์ต่อจิตและประสาท ทำให้ติดยา และก่อมะเร็ง

แอลกอฮอล์พบได้ใน เครื่องดื่มหมัก เครื่องดื่มแอลกอฮอล์ เช่น เบียร์ ไวน์ และ เหล้ากลั่น โดยเฉพาะ เหล้าที่ถูกกลั่น และมีวัตถุประสงค์การใช้งานที่หลากหลาย เช่น ใช้เป็น การใช้ยาเสพติดเพื่อสันทนาการ โดยเฉพาะ การดื่มแอลกอฮอล์ในหมู่นักศึกษามหาวิทยาลัย ใช้เพื่อ การรักษาตนเอง และในการ สงคราม นอกจากนี้ยังมีความเกี่ยวข้องกับ อาชญากรรมที่เกี่ยวข้องกับแอลกอฮอล์ เช่น การขับรถขณะมึนเมา การเมาสุราที่ปรากฏในที่สาธารณะ และ การดื่มสุราในวัยที่ยังไม่ถึงเกณฑ์ บางศาสนาและสำนักลึกลับใช้แอลกอฮอล์ในพิธีกรรมเพื่อ จิตวิญญาณ 

ผลกระทบระยะสั้น จากการบริโภคในปริมาณปานกลาง ได้แก่ การผ่อนคลาย ลดการยับยั้งทางสังคม และความสุข ในขณะที่การดื่มหนักอาจทำให้เกิดการเสื่อมของสมรรถนะทางระบบประสาทโดยทั่วไป ความจำเสื่อมชั่วคราว และ อาการเมาค้าง การบริโภคแอลกอฮอล์ในปริมาณที่มากเกินไปจะทำให้เกิดอาการ มึนเมาแอลกอฮอล์ ที่อาจทำให้ หมดสติ หรือในกรณีรุนแรงถึงแก่ชีวิต ผลกระทบระยะยาว ถูกพิจารณาว่าเป็นปัญหาสำคัญด้าน ปัญหาสาธารณสุข ทั่วโลก ซึ่งรวมถึง โรคพิษสุราเรื้อรัง การใช้ในทางที่ผิด การถอนพิษสุรา กลุ่มอาการแอลกอฮอล์ในทารกในครรภ์ (FASD) โรคตับจากแอลกอฮอล์ โรคตับอักเสบจากแอลกอฮอล์ โรคหัวใจและหลอดเลือดจากแอลกอฮอล์ (เช่น โรคกล้ามเนื้อหัวใจจากแอลกอฮอล์) โรคปลายประสาทเสื่อมจากแอลกอฮอล์ อาการหลอนจากแอลกอฮอล์ ผลกระทบระยะยาวต่อสมอง (เช่น ความเสียหายต่อสมองจากแอลกอฮอล์ และ ภาวะสมองเสื่อมจากแอลกอฮอล์) และ มะเร็ง ตามรายงานของ WHO ปี 2024 ผลกระทบที่เป็นอันตรายจากการใช้แอลกอฮอล์ทำให้มีผู้เสียชีวิต 2.6 ล้านคนต่อปี ซึ่งคิดเป็น 4.7% ของการเสียชีวิตทั่วโลก 

ในช่วงประมาณสองทศวรรษที่ผ่านมา หน่วยงานวิจัยมะเร็งระหว่างประเทศ (IARC) ได้จัดให้แอลกอฮอล์เป็น สารก่อมะเร็งกลุ่ม 1 ในปี 2023 WHO ได้ประกาศว่า "ไม่มีปริมาณการดื่มแอลกอฮอล์ที่ปลอดภัยต่อสุขภาพ" ซึ่งสะท้อนให้เห็นถึงการเปลี่ยนแปลงด้านการสื่อสารด้านสาธารณสุขทั่วโลก โดยสอดคล้องกับมุมมองที่มีมายาวนานของ การเคลื่อนไหวเพื่อความสมานฉันท์ ซึ่งรณรงค์ต่อต้านการบริโภคเครื่องดื่มแอลกอฮอล์ การเปลี่ยนแปลงนี้สอดคล้องกับ ข้อสรุปทางวิทยาศาสตร์ ที่ต่อต้านแอลกอฮอล์สำหรับผู้หญิงที่ตั้งครรภ์ เนื่องจากความเสี่ยงที่ทราบกันดีของ การแท้งบุตร กลุ่มอาการแอลกอฮอล์ในทารกในครรภ์ (FASDs) และ ภาวะเสียชีวิตเฉียบพลันในเด็กทารก (SIDS) รวมถึงสำหรับผู้ที่มีอายุต่ำกว่า อายุที่กฎหมายกำหนดให้ดื่มแอลกอฮอล์ได้